  Виталий Пронин Удмуртиын ЖКХ удысэз выльдонъя программа быдэсъяське.  УКС огазеяськон но Иж город куспын 2032-тӥ арозь огкыл гожтэмын шуныт вайись гумыосты тупатъян сярысь. Со улсын толлы дасяськон ужъёс кутскемын ини. Ижлэн йырыз Юрий Тюрин верамъя, туэ гужем куспын шоркарын оглом 35  иськем гумыосты тупатъяны малпамын, озьы ик 4 котельнойёсыз выльдозы но автоматизировать карозы.Ижысь Нижний ульчаысь 32 номеро юрт вӧзтӥ магистральной трубаез воштон мынэ. Оглом 320 метр мында трубаосты выльдозы. Кызьы вераз УКС-лэн кивалтӥсез Ярослав Балобанов, ужъёс ӝегатскытэк мыно, калык шуныттэк уз кыльы. Со сяна, бервылзэс вольыт но чылкыт кельтозы, озьы ик корка котыръёсты чебермалозы на. Выль трубаос туала куронъёсъя лэсьтэмын, 25 ар чидалозы, нош ялан чакласа возид ке, эшшо 25 ар уз пӧсьтэ на. Выль гумыос толалтэ Металлургъёслэн городокысьтызы 150 юртъёсы шуныт ваёзы. Татын ужъёс 10,1 миллион манет тыр лэсьтэмын луозы.«Буммаш» микрорайонын али квартальной участокъёсысь гумыосты вошто. Ярослав Балобанов верамья, огъя 840 метрлэсь тросгес теплотрассаосты выльдозы. Ужъёс 31-тӥ августозь быдэстэмын луыны кулэ. Та проектлы 10,4 миллион манет мыноз. Озьы ик ужам бервылзэс чылкыт кельтозы, малпанзы вань аллея усьтыны. Угось, «Буммашын» ял карон интыос ӧжытгес.Ижлэн йырыз Юрий Тюрин верамъя, туэ гужем куспын шоркарын оглом 35  иськем гумыосты тупатъяны малпамын, озьы ик 4 котельнойёсыз выльдозы но автоматизировать карозы. 2032-тӥ арозь шоркарысь 50 процентэз гумыос выльдэмын луозы, со понна котькуд аре УКС шорлыдын 500-800 миллион манет висъялоз. Озьы ке но, пусйиз Юрий Тюрин, коммунальной тыронъёс Ижын  улӥсьёс понна чутрак уз будэ. Кылсярысь, 1-тӥ июльысен квартиразэс шунтон понна ижъёс 1 сюрс 695,11 манет тырозы 1 Гкал понна. Ӵошатон вылысь: Самараын улӥсьёс 1 сюрс 968,24 манет тыро.Энергетикая, ЖКХ-я но тарифъёсты кун ласянь радъянъя министрлэн воштӥсез Алексей Бобырь будэтӥз на: шаерамы улӥсьёс понна тарифъёс огъя 3,5 процентлы будозы. Со Россиысь огъя лыдпуслэсь ӧжытгес луэ. Ижъёс понна квартираез шунтон 6,55 процентлы будоз, оглом коммунальной тарифъёс 9 процентлы йылозы. Со герӟаськемын шоркарын гумыосты тупатъян-выльдонэн.Удмуртиын оглом 185 объектъёс рос-прос тупатъямын луозы, соос пӧлын 12 шунтӥськон котёлъёс, 67 ву колонкаос но 17 ву башняос. Азьло аръёсысь кылем лэчыт ужпумъёсты радъялозы, кылсярысь, Балезино ёросысь Кожильгуртын выль модульной котельной ужаны кутскоз. Озьы ик йылаз-пумаз вуттэмын луоз Кестым гуртысь котельнойлэн проектэз. Балезино каргуртын но Можгалан азьланьтӥськоз канализационной гумыосты выльдон.Наталия Самсонова Туспуктӥз А. Горбунов   